Polimorfinīdes

Polimorfinīdes (Polymorphinidae) ir foraminīferu dzimta, kas pārstāv pārsvarā brīvi peldošas formas. Dzimtu 1839. gadā izveidoja franču naturālists Alsids Orbiņī. Ģeohronoloģiski polimorfinīdes ir zināmas no augšējā triasa perioda (Reta laikmets) līdz mūsdienām.

 Apraksts 
Čaulas sastāv no daudzām kamerām, un kameras var būt izvietotas spirāliski vai sigmoīdi ap augšanas garenasi. Tās var būt gan biserālas, gan uniseriālas. Kameras nedaudz pārsedzas. Aberantās formas var būt neregulāras vai pieaugošas pie substrāta. Atvere attīstās vienā virzienā, tā ir termināla un radiāla,Loeblich, A.R. and Tappan, H. (1964) Sarcodina Chiefly “Thecamoebians” and Fopaminiferida: Treatise on Invertebrate Paleontology. Pt. C.: Protista. Lawtence: Univ. Kansas Press, Vol. 1-2, 900. 530. lpp. retāk spraugveidīga  vai apaļīga, dažām ģintīm ar īpašu atveres kameru vai ar iekšēju atveres caurulīti. Sieniņas ir gaišas, plānas, caurspīdīgas vai matētas, smalki porainas, veidotas no kalcīta. Sieniņu virsma parasti ir gluda, reizēm klāta ar dzelksnīšiem, sīkām tievām caurulītēm vai retos gadījumos ar ribiņām. Dažām ģintīm gar pēdējo kameru no tās atveres līdz iepriekšējās kameras atverei stiepjas garenisks padziļinājums.Д. В. Обручев, Основы палеонтологии (Общая часть. Простейшие), издательство "Наука", Москва, 1959. г., 257. lpp.

 Sistemātika 
Polimorfinīžu dalījums apakšdzimtās un tajās neiekļautajās ģintīs:World Foraminifera Database:
apakškārta: Polymorphinina Mikhalevich, 1980
dzimta: Polymorphinoidea d'Orbigny, 1839
ģints: Vekusina Yakovleva, 1989 †
apakšdzimta: Edithaellinae Fuchs, 1967
apakšdzimta: Falsoguttulininae Loeblich & Tappan, 1986
apakšdzimta: Krebsininae Mikhalevich, 1993
apakšdzimta: Polymorphininae d'Orbigny, 1839
apakšdzimta: Ramulininae Brady, 1884
apakšdzimta: Webbinellinae Rhumbler, 1904

(†) - izmirušu organismu grupa.

 Atsauces 

Kategorija:Foraminīferas